Zmluva o dielo č. ........................

uzatvorená v zmysle § 536 a násl. Zákona č. 513/1991 Zb. Obchodného zákonníka

/ďalej len „Zmluva“/

**I. Zmluvné strany**

Objednávateľ: **Obec Topoľa**

Adresa objednávateľa: Obecný úrad č. 95, 067 67 Topoľa

Zastúpený: Ing. Mária Bobriková, starostka

IČO: 00323641

DIČ: 2020794721

Banka: VÚB Banka

IBAN: SK1202000000003518017556

(v ďalej **„Objednávateľ “**)

Zhotoviteľ:

Adresa zhotoviteľa:

Zastúpený:

IČO:

IČ DPH:

Zapísaný:

Banka:

IBAN:

(ďalej len „**Zhotoviteľ“)**

Zmluva o dielo je uzatvorená na základe výsledkov verejného obstarávania vyhláseného verejným obstarávateľom – Obcou Topoľa pre predmet zákazky – dodávateľ stavebných prác zákazky **„Úprava priestranstva pri obecnom úrade“**. Predmet zákazky sa bude financovať z prostriedkov MF SR a z vlastných prostriedkov verejného obstarávateľa.

**II. Predmet zmluvy**

2.1 Predmetom tejto zmluvy je zhotovenie stavby „Úprava priestranstva pri obecnom úrade“, v zmysle požiadaviek objednávateľa a spracovaného rozpočtu (oceneného zadania), ktorý tvorí neoddeliteľnú súčasť tejto zmluvy.

2.2 Zhotoviteľ vykoná dielo podľa bodu 1. v rozsahu podľa požiadaviek objednávateľa, v súlade s platnými technickými normami a právnymi predpismi súvisiacimi s predmetom plnenia.

2.3 Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto zmluve riadne, včas a bez závad a nedorobkov a zhotovené dielo odovzdať objednávateľovi.

2.4 Miesto realizácie: Pozemok parc. č. 1 v okrese Snina, obec Topoľa, katastrálne územie Topoľa

**III. Čas plnenia**

3.1 Zhotoviteľ sa zaväzuje vykonať dielo v rozsahu podľa predmetu tejto zmluvy v zmluvne dohodnutej lehote do 30 dní od odovzdania staveniska.

3.2 Dielo sa považuje za ukončené dňom podpísania zápisnice o odovzdaní a prevzatí stavby medzi objednávateľom a zhotoviteľom.

**IV. Cena diela**

4.1 Cena za zhotovenie diela je stanovená v súlade s o zákonom NR SR č. 18/1996 Zb. o cenách v znení neskorších predpisov a jeho vykonávacích Vyhlášok:

Cena diela bez DPH ..........

DPH 20 % ..............

Cena celkom s DPH ............

4.2 Neoddeliteľnou súčasťou tejto zmluvy je rozpočet, ktorý je pre zhotoviteľa záväzný.

4.3 Zhotoviteľ sa zaväzuje, že dielo zrealizuje v požadovanej kvalite a v ponúknutej cene, ktorá je konečná.

4.4 K zmene ceny za predmet plnenia môže dôjsť len:

- pri rozšírení, resp. zúžení predmetu plnenia alebo pri zmene technického riešenia a to iba na základe písomných požiadaviek objednávateľa,

- v prípade legislatívnych zmien v cenovej oblasti, a to pri zmene sadzieb DPH.

4.5 Úpravu ceny pomocou pomeru indexu vývoja cien stavebných prác objednávateľ zhotoviteľovi nepriznáva.

4.6 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

**V. Platobné podmienky**

5.1 Zhotoviteľ bude realizovať stavbu na vlastné náklady a fakturovať pravidelne po protokolárnom odovzdaní predmetu zákazky.

5.2 Na realizáciu diela nebudú zo strany objednávateľa poskytované preddavky.

5.3 Faktúra musí obsahovať tieto údaje:

- označenie povinnej a oprávnenej osoby, adresa, sídlo, IČO, DIČ,

- číslo zmluvy a číslo faktúry,

- deň odoslania faktúry, deň splatnosti a deň zdaniteľného plnenia,

- označenie peňažného ústavu a číslo účtu, na ktorý sa budú realizovať úhrady,

- fakturovanú čiastku bez DPH, čiastku DPH a celkovú fakturovanú sumu,

- označenie diela,

- pečiatku a podpis oprávnenej osoby.

5.4 Faktúra predložená bez náležitostí uvedených v odseku 5.3 bude zhotoviteľovi vrátená ako neúplná.

5.5 Splatnosť faktúry je 30 dní od jej doručenia objednávateľovi.

**VI. Záručná doba a zodpovednosť za vady**

6.1 Zhotoviteľ zodpovedá za to, že dielo bude zhotovené podľa požiadaviek objednávateľa, v súlade s technickými normami a právoplatným stavebným povolením a podľa podmienok tejto zmluvy a že bude spôsobilé k užívaniu podľa účelu.

6.2 Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením povinnosti.

6.3 Zhotoviteľ nezodpovedá za vady diela, ktoré boli spôsobené použitím podkladov a veci poskytnutých objednávateľom a zhotoviteľ pri vynaložení maximálnej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

6.4 Záručná doba je 24 mesiacov a začína plynúť nasledujúcim dňom po dni podpísania protokolu o odovzdaní a prevzatí diela.

6.5 Zhotoviteľ sa zaväzuje, že začne s odstraňovaní všetkých vád a nedorobkov zistených pri odovzdávaní a preberaní bez zbytočného odkladu, spôsob a termín odstránenia dohodne s objednávateľom.

6.6 Zhotoviteľ sa zaväzuje, že všetky vady a nedorobky, ktoré budú zistené počas záručnej doby a uplatnené objednávateľom v oprávnenej reklamácií začne odstraňovať bez zbytočného odkladu spôsobom a v termíne stanovenom v reklamačnom konaní.

6.7 Ak sa ukáže, že vada diela je neopraviteľná, zhotoviteľ sa zaväzuje do 10 dní od zistenia tejto skutočnosti dodať a namontovať náhradný predmet plnenia.

6.8 Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť odstrániť vady bezplatne. Doba od uplatnenia reklamácie vady až do vykonania opravy resp. jej odstránenia sa nezapočítava do plynutia záručnej doby, toto ustanovenie platí pre prípad plnenia povinnosti zhotoviteľa vyplývajúcich zo záručných záväzkov tejto zmluvy.

6.9 Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.

**VII. Spolupôsobenie objednávateľa a zhotoviteľa**

7.1 Objednávateľ odovzdá zhotoviteľovi stavenisko v obojstranne dohodnutom termíne a to osobitným zápisom. Deň odovzdania staveniska je dňom začatia plynutia lehoty podľa bodu 3.1 zmluvy.

7.2 Objednávateľ sa zaväzuje odovzdať zhotoviteľovi stavenisko v súlade s podmienkami projektovej dokumentácie a právoplatného stavebného povolenia. Objednávateľ vymedzí hranice staveniska, ktoré sa zhotoviteľ zaväzuje dodržiavať. Ak vznikne potreba rozšírenia hranice staveniska, toto je možné až po predchádzajúcom súhlase objednávateľa.

7.3 Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách obstará a uhradí tieto práce zhotoviteľ. Udržiavanie dopravných značiek zabezpečí a uhradí zhotoviteľ.

7.4 Prevádzkové, sociálne prípadne aj výrobné zariadenia staveniska si zabezpečuje zhotoviteľ sám. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny.

7.5 Zhotoviteľ zabezpečí na svoje náklady stráženie staveniska. Na stavenisko môžu vstupovať iba poverení pracovníci objednávateľa. Zhotoviteľ zodpovedá za čistotu a poriadok na stavenisku a na komunikáciách, ktoré znečistí svojou činnosťou.

7.6 Zhotoviteľ stavby pred začatím stavebných prác na vlastné náklady si zabezpečí miesta odberu vody a elektrickej energie vrátane spôsobu ich merania a dohôd s dodávateľmi energií o spôsobe úhrady počas celej doby výstavby. Náklady za spotrebované energie znáša zhotoviteľ.

7.7 Zhotoviteľ na vlastné náklady dá vytýčiť podzemné vedenia na základe vyjadrení správcu resp. vlastníka sietí. Za všetky škody spôsobené na podzemných vedeniach zodpovedá zhotoviteľ.

7.8 Zhotoviteľ je povinný konzultovať s objednávateľom výber materiálov a zariadení, ktoré majú byť zabudované na stavbe a nie sú jednoznačne určené v projekte. Zhotoviteľ ručí za to, že zabudované materiály, dodávky a zariadenia sú nové, prvej akosti a vyhovujú platným predpisom a technickým normám. Použité materiály musia zodpovedať ustanoveniam zákona č. 90/1998 Z. z. o stavebných výrobkoch v znení neskorších predpisov.

7.9 Zhotoviteľ je povinný viesť stavebný denník v súlade s platnými predpismi. Kontrola zo strany objednávateľa bude vykonávaná prostredníctvom poverenej osoby objednávateľa, ktorá bude vykonávať stavebný dozor.

7.10 Zhotoviteľ vyzve objednávateľa na skontrolovanie prác, ktoré budú v ďalšom technologickom postupe zakryté alebo sa stanú neprístupnými. Výzva musí byť objednávateľovi oznámená písomne najmenej tri dni vopred telefonicky a zápisom v stavebnom denníku, pokiaľ nedôjde k inej dohode. Ak sa objednávateľ v určenej lehote na preverenie nedostaví, je povinný uhradiť náklady dodatočného odkrytia okrem prípadov, že sa zistí po odkrytí, že vykonané práce boli zjavne vadné, v danom prípade znáša náklady zhotoviteľ.

7.11 Objednávateľ je na vlastné náklady povinný zneškodňovať odpad a to v súlade s platnými právnymi predpismi. Objednávateľ po dohode so zhotoviteľom určia lokalitu medziskládky.

7.12 Zhotoviteľ je povinný najneskôr do 5 dní po odovzdaní a prevzatí dokončeného diela podľa tejto zmluvy stavenisko uvoľniť.

**VIII. Nebezpečenstvo škody na zhotovovanom diele**

8.1 Za všetky škody vzniknuté na objektoch počas celej doby výstavby zodpovedá v plnom rozsahu zhotoviteľ stavby. Nebezpečenstvo škody prejde na objednávateľa postupným odovzdaním a prevzatím časti diela.

8.2 Objednávateľ sa stáva postupným vlastníkom diela v súlade s jeho postupným uhrádzaním.

**IX. Odovzdanie diela**

9.1 Zo strany zhotoviteľa bude splnená povinnosť zhotoviť dielo až jeho riadnym ukončením a to bez vád a nedorobkov.

9.2 O ukončení stavby zhotoviteľ písomne listom upovedomí objednávateľa a vyzve ho k prevzatiu stavby. Následne na to objednávateľ určí deň preberacieho konania.

9.3 Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami, projektovou dokumentáciou a touto zmluvou. Doklady o týchto skúškach podmieňujú prevzatie diela.

9.4 V prípade, že počas preberacieho konania budú zistené vady a nedorobky, ktoré bránia užívaniu stavby, objednávateľ dielo neprevezme a vyzve zhotoviteľa na odstránenie vád a nedorobkov. Zhotoviteľ po odstránení vád a nedorobkov opätovne upovedomí objednávateľa, že dielo je ukončené.

9.5 Náklady spojené so zabezpečením dokladovej časti k preberaciemu konaniu znáša zhotoviteľ.

**X. Zmluvné pokuty**

10.1 Za nedodržanie zmluvne dohodnutého termínu ukončenia diela z dôvodu zo strany zhotoviteľa, zaplatí zhotoviteľ objednávateľovi zmluvnú pokutu vo výške 0,05 % z ceny nedokončenej časti diela za každý deň omeškania.

10.2 Za nedodržanie termínu odstránenia reklamačných vád, stanovenom pri reklamačnom konaní, zaplatí zhotoviteľ objednávateľovi zmluvnú pokutu vo výške 0,05 % z ceny diela za každý deň omeškania.

10.3 Za nedodržanie termínu odstránenia vád a nedorobkov, dohodnutom pri preberacom konaní, zaplatí zhotoviteľ objednávateľovi zmluvnú pokutu vo výške 0,05 % z ceny diela za každý deň omeškania.

10.4 Za nedodržanie termínu splatnosti jednotlivých faktúr, má zhotoviteľ nárok na úrok z omeškania vo výške 0,05 % z dlžnej sumy za každý deň omeškania.

10.5 Uplatnením sankčných postihov zo strany objednávateľa voči zhotoviteľovi nezaniká povinnosť zhotoviteľa uhradiť objednávateľovi všetky škody, ktoré vzniknú objednávateľovi z dôvodu nedodržania termínu ukončenia diela, odstránenia vád a nedorobkov alebo iných reklamačných vád.

**XI. Vyššia moc**

11.1 Pre účely tejto zmluvy sa za vyššiu moc považujú prípady, ktoré nie sú závislé ani ich nemôžu ovplyvniť zmluvné strany (napr. vojna, mobilizácia, živelné pohromy a pod.).

11.2 Ak sa splnenie tejto zmluvy stane nemožným do 1 týždňa od vyskytnutia sa vyššej moci, strana, ktorá sa bude odvolávať na vyššiu moc požiada druhú stranu o úpravu zmluvy o vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo od zmluvy odstúpiť.

**XII. Ostatné ustanovenia**

12.1 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a technické normy. Zhotoviteľ sa bude riadiť pokynmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami štátnej správy.

12.2 Realizáciu zmien oproti pôvodnému rozsahu je zhotoviteľ povinný vopred odsúhlasiť s objednávateľom.

**XIII. Odstúpenie od zmluvy**

13.1 Objednávateľ môže odstúpiť od zmluvy so zhotoviteľom v týchto prípadoch:

- keď zhotoviteľ do 7 dní od prevzatia staveniska nezačne s realizáciou prác,

- bol na majetok zhotoviteľa vyhlásený konkurz, bolo voči nemu začaté konkurzné konanie, zamietnutý návrh na vyhlásenie konkurzu pre nedostatok majetku alebo zhotoviteľ je likvidácii,

- keď sa situácia zhotoviteľa pozmení do takej miery, že technické alebo finančné záruky, ktoré ponúka nie sú zlučiteľné s povahou a dôležitosťou prac a dodávok jemu zverených,

- ak bude zhotoviteľ postupovať pri výkone prác aj napriek upozorneniam a výzvam zo strany objednávateľa tak, že to bude nasvedčovať tomu, že zmluvný termín dokončenia diela, pre okolnosti na strane zhotoviteľa, nebude dodržaný,

- ak aj napriek upozorneniam zo strany objednávateľa bude zhotoviteľ preukázateľne vykonávať stavebné práce chybne t. j. v rozpore s podmienkami dohodnutými v tejto zmluve alebo technologickými postupmi, platnými STN alebo projektom.

13.2 Zhotoviteľovi v týchto prípadoch nevzniká nárok na náhradu škody s výnimkou už vykonaných prác.

13.3 V prípade, že zhotoviteľ odstúpi od zmluvy z dôvodov ležiacich na strane objednávateľa, objednávateľ sa zaväzuje uskutočnené práce na zmluvnom diele zaplatiť v plnej výške a odkúpiť od zhotoviteľa tovar zaobstaraný pre zmluvné dielo, hodnotu ktorého zhotoviteľ preukáže faktúrou dodávok tovaru.

**XIV. Záverečné ustanovenia**

14.1 Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán. Zmluvu možno zmeniť počas jej trvania bez nového verejného obstarávania len v súlade s ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov.

14.2 Táto zmluva a jej plnenie sa riadi právnym poriadkom SR a pre všetky konania neupravené touto zmluvou, ktoré pri realizácii stavby môžu nastať, platia ustanovenia všeobecne platných právnych predpisov a Obchodného zákonníka v platnom znení.

14.3 Všetky spory vyplývajúce z tejto zmluvy, alebo ktoré vzniknú v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, zmluvné strany sa dohodli, že na konanie v takomto spore bude miestne príslušný súd.

14.4 Táto zmluva je vypracovaná v 3 vyhotoveniach, z ktorých zhotoviteľ dostane 1 vyhotovenie a objednávateľ dostane 2 vyhotovenia.

14.5 Zmluvné strany vyhlasujú, že si zmluvu prečítali, pochopili jej obsah a na znak súhlasu s ňou ju podpísali.

14.6 Táto zmluva nadobúda platnosť dňom podpisu obidvoma zmluvnými stranami a účinnosť v zmysle § 47a ods. 1 Občianskeho zákonníka deň nasledujúci po dni zverejnenia na webovej stránke objednávateľa.

V .................................. dňa: V .................................... dňa:

.............................................. ....................................................

Za objednávateľa Za zhotoviteľa

Ing. Mária Bobriková

Príloha zmluvy: Rozpočet